ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’  αρ. 20208679/23.12.2020
(Β’  5969) απόφασης της Συγκλήτου σχετικά με
την ίδρυση του Προγράμματος Μεταπτυχιακών
Σπουδών (Π.Μ.Σ.) του Τμήματος Οικονομικής
Επιστήμης της Σχολής Οικονομικών, Επιχειρηματικών και Διεθνών Σπουδών του Πανεπιστη-
μίου Πειραιώς, με τίτλο «Εφαρμοσμένη Δημόσια
Οικονομική και Πολιτική» (Master of Science in
Applied Public Economics and Policy).
Αντικατάσταση της υπ’ αρ. 20183687/13.06.2018
(Β’  2655) απόφασης της Συγκλήτου που αφορά
στον Κανονισμό Μεταπτυχιακών Σπουδών του
Προγράμματος Μεταπτυχιακών Σπουδών (Π.Μ.Σ.)
του Τμήματος Οικονομικής Επιστήμης της Σχολής Οικονομικών, Επιχειρηματικών και Διεθνών
Σπουδών του Πανεπιστημίου Πειραιώς, με τίτλο
«Οικονομικά και Διοίκηση της Υγείας» (Master of
Science in Health Economics and Management).
ΑΠΟΦΑΣΕΙΣ
Αριθμ. 20241132
(1)
Τροποποίηση της υπ’ αρ. 20208679/23.12.2020
(Β’ 5969) απόφασης της Συγκλήτου σχετικά με
την ίδρυση του Προγράμματος Μεταπτυχιακών
Σπουδών (Π.Μ.Σ.) του Τμήματος Οικονομικής
Επιστήμης της Σχολής Οικονομικών, Επιχειρηματικών και Διεθνών Σπουδών του Πανεπιστη-
μίου Πειραιώς, με τίτλο «Εφαρμοσμένη Δημόσια
Οικονομική και Πολιτική» (Master of Science in
Applied Public Economics and Policy).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία
και λοιπές διατάξεις» (Α’ 141), και ιδίως τα άρθρα 80 έως
89 και τις μεταβατικές διατάξεις του άρθρου 455 αυτού.
2. Τον ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς και συσσώρευσης
πιστωτικών μονάδων - Παράρτημα διπλώματος» (Α’ 189)
και ιδίως τα άρθρα 14 και 15.
3. Τις υπό στοιχεία 119929/Ζ1/30.09.2022 και 135557/
Ζ1/01.11.2022 διευκρινιστικές εγκυκλίους του Υπουργείου Παιδείας και Θρησκευμάτων.
4. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»
(Υ.Ο.Δ.Δ. 1121), με θητεία έως την 31.8.2026.
5. Την υπ’ αρ. 20227896/06.12.2022 πράξη του Πρύτανη «Καθορισμός του τομέα ευθύνης, μεταβίβασης
αρμοδιοτήτων στους τέσσερις (4) Αντιπρυτάνεις του
Πανεπιστημίου Πειραιώς και καθορισμός της σειράς αναπλήρωσης Πρύτανη» (Β’ 6241, ΑΔΑ: Ψ2ΩΤ469Β7Τ-ΒΓΧ).
6. Την υπ’ αρ. 20240738/19.02.2024 (ΑΔΑ: 95ΑΡ469Β7ΤΖΗ7) πράξη του Πρύτανη περί 2ης ανασυγκρότησης Συ-
γκλήτου Πανεπιστημίου Πειραιώς ακαδημαϊκού έτους
2023-2024.
7. Την από 30.11.2023 απόφαση της Συνέλευσης του
Τμήματος Οικονομικής Επιστήμης (συνεδρία 6η).
8. Την από 12.01.2024 απόφαση της Επιτροπής Μεταπτυχιακών Σπουδών του Πανεπιστημίου Πειραιώς
(Συνεδρία 35η).
9. Την από 23.02.2024 απόφαση της Συγκλήτου του
Πανεπιστημίου Πειραιώς (συνεδρία 6η).
10. Την υπ’ αρ. 20208679/23.12.2020 (Β’ 5969) απόφαση ίδρυσης του Προγράμματος Μεταπτυχιακών
Σπουδών (Π.Μ.Σ.) του Τμήματος Οικονομικής Επιστήμης
της Σχολής Οικονομικών, Επιχειρηματικών και Διεθνών
Σπουδών του Πανεπιστημίου Πειραιώς, με τίτλο «Εφαρμοσμένη Δημόσια Οικονομική και Πολιτική».
11. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς,
αποφασίζουμε:
Την τροποποίηση, από το ακαδημαϊκό έτος 2024-2025,
της υπ’ αρ. 20208679/23.12.2020 (Β’ 5969) απόφασης
της Συγκλήτου που αφορά στην ίδρυση του Προγράμματος Μεταπτυχιακών Σπουδών (Π.Μ.Σ.) του Τμήματος
Οικονομικής Επιστήμης της Σχολής Οικονομικών, Επιχειρηματικών και Διεθνών Σπουδών του Πανεπιστημίου
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1782
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1782/19.03.2024
Πειραιώς, με τίτλο «Εφαρμοσμένη Δημόσια Οικονομική
και Πολιτική» ως ακολούθως:
Το άρθρο 7 «Αριθμός εισακτέων» αντικαθίσταται ως εξής:
Άρθρο 7
Αριθμός εισακτέων
Ο αριθμός των εισακτέων στο Π.Μ.Σ. ορίζεται κατ’ ανώτατο όριο σε πενηντα (50) άτομα ανά έτος.
Το άρθρο 11 «Χρηματοδότηση - Κόστος Λειτουργίας»
αντικαθίσταται ως εξής:
Άρθρο 11
Χρηματοδότηση - Κόστος Λειτουργίας
«Σύμφωνα με το άρθρο 84 του ν. 4957/2022 (Α’ 141)
το 70 % του ετήσιου κόστους λειτουργίας του Π.Μ.Σ.
εκτιμάται ενδεικτικά στο ποσό 88.200 € και αφορά στις
λειτουργικές δαπάνες του Π.Μ.Σ., ενώ το υπόλοιπο
30 % εκτιμάται ενδεικτικά στο ποσό 37.800 € και αφορά στην κάλυψη λειτουργικών εξόδων του Ιδρύματος.
Οι κατηγορίες λειτουργικών δαπανών αναλύονται ως
εξής:
Κατηγορίες Δαπανών
Ποσά σε €
Κατηγορίες Λειτουργικών Δαπανών Π.Μ.Σ. (70%)
88.200
Δαπάνες εξοπλισμού και Δαπάνες λογισμικού
10.000
Δαπάνες χορήγησης υποτροφιών σε μεταπτυχιακούς φοιτητές
9.000
Δαπάνες αναλώσιμων
5.200
Δαπάνες Μετακινήσεων Διδασκόντων του Π.Μ.Σ.
4.500
Δαπάνες Μετακινήσεων φοιτητών του Π.Μ.Σ. για εκπαιδευτικούς σκοπούς
17.500
Αμοιβές διδασκαλίας τακτικού προσωπικού του Α.Ε.Ι.
17.600
Αμοιβές έκτακτου διδακτικού προσωπικού των Α.Ε.Ι.
που συμμετέχουν στην οργάνωση του Π.Μ.Σ.
2.200
Αμοιβές διδασκαλίας εξωτερικών συνεργατών από την ημεδαπή
ή την αλλοδαπή (παρ. 5 του άρθρου 36 του ν. 4485/2017)
2.200
Αμοιβές διοικητικής και τεχνικής υποστήριξης
15.000
Λοιπές Δαπάνες (έξοδα δημοσιότητας, προβολής, αγοράς εκπαιδευτικού υλικού,
οργάνωσης συνεδρίου, δαπάνες εργασιών πεδίου)
5.000
Λειτουργικές δαπάνες Ιδρύματος (30%)
37.800
ΣΥΝΟΛΟ ΕΞΟΔΩΝ
126.000
Το κόστος λειτουργίας του Π.Μ.Σ. μπορεί να καλύπτεται από δωρεές, παροχές, κληροδοτήματα, χορηγίες, ερευνητικά προγράμματα, προγράμματα της Ε.Ε. ή άλλων διεθνών οργανισμών και τέλη φοίτησης, το ύψος των οποίων
ανέρχεται στο ποσό των 3.600 ευρώ.
Η απόφαση αυτή να δημοσιευθεί στην Εφημερίδα της Κυβερνήσεως.
Πειραιάς, 5 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
Ι
Αριθμ. 20241135
(2)
Αντικατάσταση της υπ’ αρ. 20183687/13.06.2018
(Β’ 2655) απόφασης της Συγκλήτου που αφορά
στον Κανονισμό Μεταπτυχιακών Σπουδών του
Προγράμματος Μεταπτυχιακών Σπουδών (Π.Μ.Σ.)
του Τμήματος Οικονομικής Επιστήμης της Σχολής Οικονομικών, Επιχειρηματικών και Διεθνών
Σπουδών του Πανεπιστημίου Πειραιώς, με τίτλο
«Οικονομικά και Διοίκηση της Υγείας» (Master of
Science in Health Economics and Management).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τα άρθρα 3, 16, 63, 79 έως 89, 455 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις»
(Α’ 141).
2. Τον ν. 3374/2005 (Α’ 189) «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» και ιδίως τα άρθρα 14 και 15 και την υπό
στοιχεία Φ5/89656/Β3/13.8.07 (Β’  1466) υπουργική
απόφαση.
3. Τις υπό στοιχεία 119929/Ζ1/30.09.2022 και 135557/
Ζ1/01.11.2022 διευκρινιστικές εγκυκλίους του Υπουργείου Παιδείας και Θρησκευμάτων
4. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1782/19.03.2024
(ΑΔΑ: ΨΝΘ7469Β7Τ-ΨΣΨ), με θητεία έως 31.08.2026
(Υ.Ο.Δ.Δ. 1121).
5. Την υπ’ αρ. 20227896/06.12.2022 πράξη του Πρύτανη «Καθορισμός του τομέα ευθύνης, μεταβίβαση
αρμοδιοτήτων στους τέσσερις (4) Αντιπρυτάνεις του
Πανεπιστημίου Πειραιώς και καθορισμός της σειράς
αναπλήρωσης Πρύτανη» (Β’ 6241).
6. Την υπ’ αρ. 20240738/19.02.2024 πράξη του Πρύτανη (ΑΔΑ: 95ΑΡ469Β7Τ-ΖΗ7) περί 2ης ανασυγκρότησης
Συγκλήτου Πανεπιστημίου Πειραιώς ακαδημαϊκού έτους
2023-2024.
7. Την υπ’ αρ. 20183687/13.06.2018 (Β’ 2655) απόφαση
της Συγκλήτου περί έγκρισης του Κανονισμού Μεταπτυχιακών Σπουδών του Προγράμματος Μεταπτυχιακών
Σπουδών (Π.Μ.Σ.) του Τμήματος Οικονομικής Επιστήμης
της Σχολής Οικονομικών, Επιχειρηματικών και Διεθνών
Σπουδών του Πανεπιστημίου Πειραιώς, με τίτλο «Οικονομικά και Διοίκηση της Υγείας», όπως τροποποιήθηκε
με την υπ’ αρ. 20207834/26.11.2020 (Β’ 5376) απόφαση
της Συγκλήτου.
8. Την από 30.11.2023 απόφαση της Συνέλευσης του
Τμήματος Οικονομικής Επιστήμης (συνεδρία 6η).
9. Την από 12.01.2024 απόφαση της Επιτροπής Μεταπτυχιακών Σπουδών του Πανεπιστημίου Πειραιώς
(συνεδρία 35η).
10. Την από 23.02.2024 απόφαση της Συγκλήτου του
Πανεπιστημίου Πειραιώς (συνεδρία 6η).
11. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς, αποφασίζουμε:
Την αντικατάσταση της υπ’ αρ. 20183687/13.06.2018
(Β’ 2655) απόφασης Συγκλήτου που αφορά στον Κανονισμό Μεταπτυχιακών Σπουδών του Προγράμματος Μετα-
πτυχιακών Σπουδών (Π.Μ.Σ.) του Τμήματος Οικονομικής
Επιστήμης της Σχολής Οικονομικών, Επιχειρηματικών και
Διεθνών Σπουδών του Πανεπιστημίου Πειραιώς, με τίτλο
«Οικονομικά και Διοίκηση της Υγείας» (Master of Science
in Health Economics and Management) ως ακολούθως:
Άρθρο 1
Γενικές Διατάξεις
Το Τμήμα Οικονομικής Επιστήμης της Σχολής Οικονομικών, Επιχειρηματικών και Διεθνών Σπουδών του
Πανεπιστημίου Πειραιώς οργανώνει και λειτουργεί
Πρόγραμμα Μεταπτυχιακών Σπουδών (Π.Μ.Σ.) με τίτλο
«Οικονομικά και Διοίκηση της Υγείας» σύμφωνα με τις
διατάξεις του κανονισμού αυτού και τις διατάξεις του
ν. 4957/2022 (Α’ 141).
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών (Π.Μ.Σ.)
«Οικονομικά και Διοίκηση της Υγείας» απευθύνεται σε
σπουδαστές που απασχολούνται ή στοχεύουν να απασχοληθούν στον υγειονομικό τομέα.
Οι σπουδαστές προέρχονται από διάφορα γνωστικά
πεδία των Επιστημών Υγείας (Ιατρική, Φαρμακευτική,
Νοσηλευτική, κ.λπ.), των Οικονομικών Επιστημών (Χρηματοοικονομική, Διοίκηση Επιχειρήσεων, κ.λπ.), και των
Θετικών Επιστημών (Μηχανικών, Μαθηματικών, Φυσικής, Στατιστικής, Πληροφορικής, κ.λπ.) μεταξύ άλλων.
Το σύνολο των σπουδαστών συνιστούν νέοι απόφοιτοι
και επαγγελματίες από διαφορετικούς τομείς συμπεριλαμβάνοντας: κλινικούς γιατρούς και επαγγελματίες
υγείας του δημόσιου και του ιδιωτικού τομέα, αναλυτές
και στελέχη ασφαλιστικών οργανισμών και εταιρειών,
απασχολούμενους στον τομέα της χρηματοδοτικής διαχείρισης και της διοίκησης των υπηρεσιών υγείας, μέλη
κυβερνητικών και μη-κυβερνητικών οργανώσεων και
Ρυθμιστικών Αρχών, στελέχη φαρμακευτικών εταιρειών
και εταιρειών παροχής συμβουλευτικών υπηρεσιών σχετικά με την οικονομική αξιολόγηση και την τιμολόγηση
των υπηρεσιών υγείας.
Το πρόγραμμα προσφέρει τα απαραίτητα εργαλεία
απόκτησης ειδίκευσης συνδυάζοντας την εφαρμογή
των οικονομικών θεωριών και μεθοδολογιών στην
ανάλυση του υγειονομικού τομέα με το σχεδιασμό και
την ανάλυση πολιτικής στη χρηματοδότηση και την
παροχή των υπηρεσιών υγείας και αναλύει σύγχρονα
προβλήματα που ανακύπτουν στη διοίκηση των οργανισμών υγείας τόσο στο δημόσιο όσο και τον ιδιωτικό
τομέα.
Κύριος στόχος του προγράμματος είναι να προσφέρει
στους μεταπτυχιακούς φοιτητές σύγχρονες γνώσεις που
εστιάζουν τόσο στη θεωρητική όσο και την πρακτική
κατάρτισή τους έτσι ώστε να αναπτύξουν ή να εξελίξουν
δεξιότητες που θα τους προετοιμάσουν να ανταποκριθούν με τον καλύτερο δυνατό τρόπο στις συνεχώς αυ-
ξανόμενες προκλήσεις του τομέα της υγείας.
Άρθρο 3
Τίτλος Σπουδών
Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στα Οικονομικά και τη Διοίκηση της
Υγείας (Master of Science in Health Economics and
Management).
Άρθρο 4
Δομή και Όργανα του Π.Μ.Σ.
1. Αρμόδια όργανα για την ίδρυση, οργάνωση και λειτουργία του Π.Μ.Σ. σύμφωνα με το νόμο ν. 4957/2022
είναι:
α) Η Σύγκλητος του Ιδρύματος.
β) Η Συνέλευση του Τμήματος.
γ) Η Συντονιστική Επιτροπή (Σ.Ε.) του Π.Μ.Σ.
δ) Ο Διευθυντής του Π.Μ.Σ.
2. Οι αρμοδιότητες των οργάνων του Π.Μ.Σ. είναι οι
εξής:
α) Η Σύγκλητος είναι το αρμόδιο όργανο για τα θέματα ακαδημαϊκού, διοικητικού και οργανωτικού χα-
ρακτήρα του Π.Μ.Σ. Σχετικά με το Π.Μ.Σ., η Σύγκλητος
έχει τις αρμοδιότητες που αναφέρονται στη συνέχεια
και όσες άλλες προβλέπονται από τον εσωτερικό κανονισμό λειτουργίας, εφόσον αυτές δεν έχουν ανατεθεί
από τον νόμο ειδικώς σε άλλα όργανα του ιδρύματος.
Συγκεκριμένα:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1782/19.03.2024
1. Εγκρίνει την ίδρυση ή την τροποποίηση της απόφασης Ίδρυσης του Προγράμματος Μεταπτυχιακών
Σπουδών (Π.Μ.Σ.) καθώς και το περιεχόμενο του προγράμματος.
2. Εγκρίνει ή τροποποιεί τον εσωτερικό κανονισμό
λειτουργίας του Π.Μ.Σ.
3. Εγκρίνει την παράταση της χρονικής διάρκειας της
λειτουργίας του Π.Μ.Σ.
4. Εγκρίνει τα πρωτόκολλα για ακαδημαϊκή ή ερευνητική συνεργασία με φορείς της ημεδαπής ή αλλοδαπής.
5. Αποφασίζει την κατάργηση του Π.Μ.Σ.
β) Η Συνέλευση του Τμήματος είναι αρμόδια για την
οργάνωση, διοίκηση και διαχείριση του Π.Μ.Σ. και ιδίως:
1. Εισηγείται προς τη Σύγκλητο την έγκριση ή την τροποποίηση της απόφασης ίδρυσης του Π.Μ.Σ., καθώς και
την παράταση της διάρκειας του Π.Μ.Σ.
2. Ορίζει τα μέλη της Σ.Ε. του Π.Μ.Σ.
3. Αναθέτει το διδακτικό έργο στους διδάσκοντες του
Π.Μ.Σ.
4. Συγκροτεί Επιτροπή για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.
5. Συγκροτεί επιτροπές για την επίβλεψη/εξέταση των
διπλωματικών εργασιών των μεταπτυχιακών φοιτητών
και ορίζει τον επιβλέποντα Καθηγητή για κάθε διπλωματική εργασία.
6. Διαπιστώνει την επιτυχή ολοκλήρωση της φοίτησης προκειμένου να απονεμηθεί ο τίτλος σπουδών του
Π.Μ.Σ.
7. Εγκρίνει τον απολογισμό του Π.Μ.Σ. κατόπιν εισήγησης της Συντονιστικής Επιτροπής (Σ.Ε.).
8. Ασκεί κάθε άλλη αρμοδιότητα που προβλέπεται από
τις διατάξεις του ισχύοντος Κανονισμού.
Με απόφαση της Συνέλευσης του Τμήματος οι αρμοδιότητες των περ. 4 και 5 δύναται να μεταβιβάζονται στη
Σ.Ε. του Π.Μ.Σ. Επίσης, δύναται να μεταβιβάζονται προς
τη Σ.Ε. συγκεκριμένες αρμοδιότητες της Συνέλευσης του
Τμήματος για την αποτελεσματικότερη λειτουργία του
Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων.
γ) Η Σ.Ε. αποτελείται από τον Διευθυντή του Π.Μ.Σ. και
τέσσερα (4) μέλη Διδακτικού Ερευνητικού Προσωπικού
(Δ.Ε.Π.) του Τμήματος, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν διδακτικό
έργο στο Π.Μ.Σ. Τα μέλη της Σ.Ε. καθορίζονται από τη
Συνέλευση του Τμήματος για διετή θητεία, παράλληλα
με τη θητεία του Διευθυντή. Στη Σ.Ε. δύναται να συμμετέχουν Ομότιμοι Καθηγητές του Τμήματος εφόσον
παρέχουν διδακτικό έργο στο Π.Μ.Σ. Τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης
για την εκτέλεση των καθηκόντων τους στο πλαίσιο των
αρμοδιοτήτων που τους ανατίθενται ως μέλη της Σ.Ε.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και
ιδίως:
1. Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του και εισηγείται την έγκρισή του προς την Επιτροπή Ερευνών του Ειδικού Λογα-
ριασμού Κονδυλίων Έρευνας (Ε.Λ.Κ.Ε.),
2. καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
3. εγκρίνει τη διενέργεια δαπανών του Π.Μ.Σ.,
4. εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό λειτουργίας του,
5. εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6. εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
7. καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8. εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών,
9. ασκεί κάθε άλλη αρμοδιότητα που προβλέπεται από
τις διατάξεις του ισχύοντος Κανονισμού.
δ) Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό. Ο Διευθυντής
του Π.Μ.Σ. δεν δικαιούται αμοιβής ή οιασδήποτε αποζημίωσης για την εκτέλεση των καθηκόντων του στο
πλαίσιο των αρμοδιοτήτων που του ανατίθενται ως Διευθυντής του Π.Μ.Σ.
Ο Διευθυντής του Π.Μ.Σ. έχει τις ακόλουθες αρμοδιότητες:
1. Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2. εισηγείται τα θέματα που αφορούν την οργάνωση
και λειτουργία του Π.Μ.Σ. προς τη Συνέλευση του Τμήματος,
3. εισηγείται προς τη Σ.Ε. και τα λοιπά όργανα του
Π.Μ.Σ. και του ιδρύματος θέματα σχετικά με την αποτελεσματική λειτουργία του Π.Μ.Σ.,
4. είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5. παρακολουθεί τη συμμόρφωση της λειτουργίας του
προγράμματος με τις διατάξεις του Εσωτερικού Κανονισμού του Π.Μ.Σ., την υλοποίηση των αποφάσεων των
οργάνων του Π.Μ.Σ., και την τήρηση του προϋπολογισμού του Π.Μ.Σ.,
6. ασκεί οποιαδήποτε άλλη αρμοδιότητα ορίζεται στην
απόφαση ίδρυσης του Π.Μ.Σ.
Με απόφαση της Επιτροπής Ερευνών δύναται να
ορίζεται αναπληρωτής Επιστημονικός Υπεύθυνος του
έργου/προγράμματος, εφόσον αυτό κρίνεται αναγκαίο,
κατόπιν απόφασης της Συνέλευσης.
Τη διοικητική και γραμματειακή υποστήριξη του
Π.Μ.Σ. αναλαμβάνει η Γραμματεία του Τμήματος Οικονομικής Επιστήμης. Εκτός από τη Γραμματεία του Τμή-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1782/19.03.2024
ματος που επιμελείται διαφόρων θεμάτων λειτουργίας
του μεταπτυχιακού προγράμματος (εγγραφές, τήρηση
φακέλων φοιτητών, χορήγηση πιστοποιητικών, πτυχίων
κ.λπ.), προβλέπεται και η υποστήριξη του Π.Μ.Σ. από
εξωτερικούς συνεργάτες οι οποίοι αμείβονται από το
πρόγραμμα. Οι διοικητικοί υπάλληλοι που υποστηρίζουν το Π.Μ.Σ. εκτός ωρών εργασίας τους στο ίδρυμα
δύνανται να αμείβονται για τις υπηρεσίες που παρέχουν.
Άρθρο 5
Κατηγορίες εισακτέων
Στο Π.Μ.Σ. γίνονται δεκτοί κάτοχοι τίτλου πρώτου κύκλου σπουδών Α.Ε.Ι. της ημεδαπής ή ομοταγών ιδρυμά-
των της αλλοδαπής καθώς και απόφοιτοι των πρώην Τ.Ε.Ι.
Στην περίπτωση που ο υποψήφιος είναι τελειόφοιτος
ιδρύματος της ημεδαπής, προκειμένου να γίνει δεκτός
στο Π.Μ.Σ., υποχρεούται με το πέρας της εξεταστικής
περιόδου του Σεπτεμβρίου να έχει ολοκληρώσει επιτυχώς τις σπουδές του και να προσκομίσει βεβαίωση
περάτωσης σπουδών στη Γραμματεία του Τμήματος.
Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. και
διοικητικών υπαλλήλων του ιδρύματος που πληρούν
τις προϋποθέσεις της προηγούμενης παραγράφου,
μπορούν μετά από αίτησή τους να γίνουν δεκτοί ως
υπεράριθμοι, και μόνο ένας κατ’ έτος, σύμφωνα με τον
Εσωτερικό Κανονισμό του Ιδρύματος.
Άρθρο 6
Κριτήρια και διαδικασία αξιολόγησης
των υποψηφίων
Η επιλογή των εισακτέων στο Π.Μ.Σ. γίνεται σύμφωνα
με τις διατάξεις και τις ρυθμίσεις του ισχύοντος Κανονισμού Μεταπτυχιακών Σπουδών.
Με απόφαση της Συνέλευσης, δημοσιεύεται και αναρτάται στην ιστοσελίδα του Τμήματος και του Ιδρύματος
προκήρυξη για την εισαγωγή μεταπτυχιακών φοιτητών
στο Π.Μ.Σ. Στην προκήρυξη αναγράφονται οι ελάχιστες
προϋποθέσεις εισαγωγής και οι λοιπές σχετικές λεπτομέρειες (ημερομηνίες και τόπος κατάθεσης της αίτησης,
απαραίτητα δικαιολογητικά που πρέπει να τη συνοδεύουν, κ.λπ.). Οι σχετικές αιτήσεις και τα απαραίτητα δικαι-
ολογητικά υποβάλλονται ηλεκτρονικά ή κατατίθενται
στην Γραμματεία του Τμήματος, σε προθεσμία που ορίζεται κατά την προκήρυξη και δύναται να παραταθεί με
απόφαση της Συνέλευσης του Τμήματος.
Τα απαιτούμενα δικαιολογητικά που υποβάλονται από
κάθε υποψήφιο είναι τα εξής:
1. Αίτηση υποψηφιότητας.
2. Βιογραφικό σημείωμα.
3. Αντίγραφο πτυχίου ή βεβαίωση περάτωσης σπουδών όπου αναγράφεται και ο βαθμός πτυχίου.
4. Πιστοποιητικό αναλυτικής βαθμολογίας.
5. Δύο συστατικές επιστολές από μέλη ΔΕΠ ΑΕΙ ή/και
από εργοδότη.
6. Αποδεικτικό καλής γνώσης της αγγλικής ή άλλης
ξένης γλώσσας, όπως αυτή βεβαιώνεται βάσει των αποδεκτών από τον ΑΣΕΠ πιστοποιητικών γλωσσομάθειας,
ή του πτυχίου σπουδών ή του μεταπτυχιακού ή του διδακτορικού διπλώματος Πανεπιστημίου της αλλοδαπής.
7. Ευκρινές φωτοαντίγραφο δύο όψεων της αστυνομικής ταυτότητας.
8. Μια πρόσφατη φωτογραφία τύπου ταυτότητας ή
διαβατηρίου.
9. Αποδεικτικό γνώσης της Ελληνικής Γλώσσας από
τους αλλοδαπούς, όπως αυτή αποδεικνύεται από τίτλο πτυχίου σπουδών ή μεταπτυχιακού ή διδακτορικού
διπλώματος Ελληνικού Πανεπιστημίου ή Απολυτήριο
Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας από το Κέντρο Ελληνικής Γλώσσας.
10. Υπεύθυνη Δήλωση (με βεβαίωση του γνήσιου της
υπογραφής) όπου δηλώνεται από τον υποψήφιο ότι τα
δικαιολογητικά που υποβάλονται και κατατίθενται στο
φάκελό του είναι αληθή.
Η Συνέλευση του Τμήματος με απόφασή της δύναται
να ορίσει πρόσθετα δικαιολογητικά.
Oι υποψήφιοι που είναι κάτοχοι τίτλου σπουδών πρώτου κύκλου από ιδρύματα της αλλοδαπής πρέπει να προ-
σκομίσουν τον τίτλο σπουδών ώστε να γίνει έλεγχος ότι
το ίδρυμα της αλλοδαπής περιλαμβάνεται στο Εθνικό
Μητρώο αναγνωρισμένων ιδρυμάτων της αλλοδαπής.
καθώς και το Εθνικό Μητρώο τύπων τίτλων σπουδών
αναγνωρισμένων ιδρυμάτων της αλλοδαπής. Τίτλοι
σπουδών της αλλοδαπής γίνονται αποδεκτοί σύμφωνα
με τις ισχύουσες νομοθετικές διατάξεις. Σημειώνεται ότι
εάν ως τόπος σπουδών ή μέρος αυτών βεβαιώνεται η
ελληνική επικράτεια, ο τίτλος σπουδών δεν αναγνωρίζεται, εκτός εάν οι σπουδές που έγιναν στην ελληνική
επικράτεια πραγματοποιήθηκαν σε δημόσιο Α.Ε.Ι.
Η Γραμματεία του Τμήματος ελέγχει τα δικαιολογητικά
που καταθέτει ο υποψήφιος, πρωτοκολλεί την αίτηση
και την προωθεί στην Επιτροπή Επιλογής Υποψηφίων.
Η επιλογή των εισακτέων πραγματοποιείται από επιτροπή μελών ΔΕΠ (Επιτροπή Επιλογής) η οποία συγκρο-
τείται με απόφαση της Συνέλευσης.
Τα κριτήρια επιλογής στο Π.Μ.Σ. γίνονται γνωστά
στους υποψηφίους μέσω της προκήρυξης και είναι ενδεικτικά τα ακόλουθα:
1. Βαθμός πτυχίου.
2. ΑΕΙ απόκτησης πτυχίου.
3. Είδος και εύρος εργασιακής ή/και ερευνητικής εμπειρίας.
4. Παρουσία στη συνέντευξη.
5. Συστατικές επιστολές.
6. Κατοχή δεύτερου πτυχίου Α’ ή Β κύκλου σπουδών.
Η διαδικασία επιλογής διενεργείται από την Επιτροπή
Επιλογής, η οποία:
α) Καταρτίζει τον κατάλογο όσων έχουν υποβάλει αίτηση.
β) Απορρίπτει τους υποψήφιους που δεν πληρούν τα
κριτήρια επιλογής.
γ) Καλεί σε συνέντευξη τους υποψήφιους.
δ) Αξιολογεί τους υποψήφιους και υποβάλλει την πρότασή της για την τελική έγκριση στη Συνέλευση.
Η αξιολόγηση των υποψηφίων γίνεται βάσει των σπουδών και της επίδοσής τους σε αυτές, του επαγγελματικού
τους έργου και της παρουσίας τους στη συνέντευξη. Σε
περίπτωση ισοβαθμίας, με απόφαση της Συνέλευσης
εγγράφονται όλοι οι ισοβαθμούντες ως υπεράριθμοι.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1782/19.03.2024
Ο τελικός πίνακας των επιτυχόντων επικυρώνεται από
την Συνέλευση του Τμήματος.
Η εγγραφή των υποψήφιων στο πρόγραμμα ολοκληρώνεται με την υποβολή στη Γραμματεία όλων των απαι-
τούμενων δικαιολογητικών.
Άρθρο 7
Πηγές χρηματοδότησης Τέλη φοίτησης - Υποτροφίες
Πηγές χρηματοδότησης
Η χρηματοδότηση του Π.Μ.Σ. μπορεί να προέρχεται
από τα τέλη φοίτησης που καταβάλουν οι φοιτητές και
από άλλες πηγές όπως δωρεές, παροχές, κληροδοτήματα, χορηγίες, ερευνητικά προγράμματα, ευρωπαϊκά ή/και
άλλων διεθνών οργανισμών, όπως προβλέπεται από την
κείμενη νομοθεσία.
Τέλη φοίτησης
Για τη φοίτησή τους στο Π.Μ.Σ. οι μεταπτυχιακοί φοιτητές που δεν εμπίπτουν στο άρθρο 86 του ν. 4957/2022
καταβάλουν τέλη φοίτησης που ανέρχονται στο ποσό
των 2.000 € ανά εξάμηνο. Η καταβολή του τέλους γίνεται
στην αρχή κάθε εξαμήνου.
Οι μεταπτυχιακοί φοιτητές υποχρεούνται μετά την ειδοποίηση αποδοχής τους στο πρόγραμμα να καταβά-
λουν το ποσό των 500 ευρώ ως τέλος προεγγραφής για
την κατοχύρωση της θέσης που τους έχει προσφερθεί. Το
υπόλοιπο ποσό της πρώτης δόσης πρέπει να καταβληθεί
με την ολοκλήρωση της εγγραφής τους στο πρόγραμμα.
Σε περίπτωση μη παρακολούθησης του Π.Μ.Σ. το τέλος
προεγγραφής δεν επιστρέφεται.
Εγγεγραμμένοι φοιτητές του προγράμματος -οι οποίοι δεν είναι πολίτες τρίτων χωρών- δύνανται να απαλ-
λάσσονται από τα τέλη φοίτησης του Π.Μ.Σ., εφόσον
πληρούν τις προϋποθέσεις σύμφωνα με τις διατάξεις
του άρθρου 86 του ν. 4957/2022 και τις ισχύουσες νομοθετικές ρυθμίσεις. Η υποβολή των αιτήσεων για την
απαλλαγή από τα τέλη φοίτησης πραγματοποιείται μετά
την ολοκλήρωση της διαδικασίας εισδοχής των φοιτητών στο Π.Μ.Σ.
Μετά την εξέταση των αιτήσεων για απαλλαγή από
τα τέλη φοίτησης, τα αποτελέσματα εγκρίνονται από τη
Συνέλευση του Τμήματος. Η απαλλαγή αυτή παρέχεται
αποκλειστικά για τη φοίτηση σε ένα (1) Π.Μ.Σ. που οργανώνεται από Α.Ε.Ι της ημεδαπής.
Σε περίπτωση αποχώρησης ή διαγραφής του μεταπτυχιακού φοιτητή από το πρόγραμμα δεν επιστρέφονται τα
καταβληθέντα δίδακτρα. Σε περίπτωση μη εξόφλησης
του τέλους φοίτησης δεν χορηγείται βεβαίωση περάτωσης σπουδών.
Τυχόν αναπροσαρμογή του ύψους των τελών φοίτησης μπορεί να γίνει μόνο για νέο Κύκλο Σπουδών με από-
φαση της Συνέλευσης του Τμήματος, κατόπιν εισήγησης
της Σ.Ε., και έγκριση της Συγκλήτου κατά τις κείμενες
διατάξεις.
Υποτροφίες
Με απόφαση των αρμοδίων οργάνων, το Π.Μ.Σ. χορηγεί υποτροφίες ανά κύκλο σπουδών μετά την ολοκλή-
ρωση των μαθημάτων του 1ου έτους σπουδών βάσει
της επίδοσης των σπουδαστών στις τελικές (και όχι τις
επαναληπτικές) εξετάσεις του συνόλου των μαθημάτων.
Το ύψος των υποτροφιών καθορίζεται σε κάθε ακαδημαϊκό έτος από την Σ.Ε. ανάλογα με τα έσοδα του προ-
γράμματος.
Άρθρο 8
Δομή Προγράμματος Σπουδών Πρόγραμμα Μαθημάτων
Το Π.Μ.Σ. είναι πλήρους φοίτησης, χρονικής διάρκειας
τριών (3) ακαδημαϊκών εξαμήνων, συνολικής αξίας 90
Πιστωτικών Μονάδων (ECTS), με έναρξη το χειμερινό
εξάμηνο εκάστου ακαδημαϊκού έτους.
Κατά τη διάρκεια των σπουδών τους, οι μεταπτυχιακοί
φοιτητές υποχρεούνται σε παρακολούθηση και επιτυχή
εξέταση/ολοκλήρωση των μαθημάτων και της μεταπτυχιακής διπλωματικής εργασίας.
Η μέθοδος διδασκαλίας ορίζεται ως διά ζώσης διαλέξεις με δυνατότητα παρακολούθησης και εξ αποστάσεως
σε πραγματικό χρόνο εφόσον το τελευταίο κριθεί απαραίτητο από τον Διευθυντή του Π.Μ.Σ. βάσει των συγκε-
κριμένων αναγκών των εισακτέων του εκάστοτε κύκλου
σπουδών. Η οργάνωση της εκπαιδευτικής διαδικασίας με
μεθόδους εξ αποστάσεως εκπαίδευσης εξασφαλίζει την
προσβασιμότητα των ατόμων με αναπηρία και ειδικές
εκπαιδευτικές ανάγκες. Επιπρόσθετα το ίδρυμα τηρεί
ηλεκτρονική πλατφόρμα μέσω της οποίας παρέχονται
και υπηρεσίες ασύγχρονης εξ αποστάσεως εκπαίδευσης.
Τα μαθήματα οργανώνονται σε εξάμηνα, πραγματοποιούνται σε εβδομαδιαία βάση και διεξάγονται στην
ελληνική ή/και αγγλική γλώσσα. Η διάρκεια διδασκαλίας
των μαθημάτων ορίζεται από τη Συντονιστική Επιτροπή
και ανακοινώνεται με το ωρολόγιο πρόγραμμα.
Τα μαθήματα επιλογής δηλώνονται από τους μεταπτυχιακούς φοιτητές πριν από την έναρξη διδασκαλίας
των μαθημάτων του εξαμήνου. Προϋπόθεση για να προσφερθεί το μάθημα επιλογής είναι η εκδήλωση ενδιαφέ-
ροντος από τουλάχιστον 10 φοιτητές του Π.Μ.Σ.
Το Π.Μ.Σ. παρέχει τη δυνατότητα Πρακτικής Άσκησης
με έναρξη το νωρίτερο κατά τη διάρκεια του Γ’ εξαμήνου. Ως εκ τούτου, το αναφερόμενο ως μάθημα επιλογής
του Γ’ εξαμήνου με τίτλο «Πρακτική Άσκηση» είναι χωρίς
βαθμολογία, αντιστοιχεί σε τρεις (3) πιστωτικές μονάδες,
χωρίς αυτές να προσμετρούνται στις απαραίτητες πιστωτικές μονάδες για τη λήψη του μεταπτυχιακού τίτλου
σπουδών, και αναγράφεται στο Παράρτημα Διπλώματος
του Π.Μ.Σ.
Το πρόγραμμα καλύπτει θέματα στα Οικονομικά και τη
Διοίκηση της Υγείας μέσω συνόλου υποχρεωτικών μαθημάτων τα οποία προσφέρονται κατά τη διάρκεια του
1ου έτους σπουδών και μαθημάτων επιλογής τα οποία
προσφέρονται στο τελευταίο εξάμηνο των σπουδών,
συνοδευόμενα από υποχρεωτική Διπλωματική εργασία
η οποία επιτρέπει στους σπουδαστές να εστιάσουν σε
ένα συγκεκριμένο θέμα το οποίο μπορεί να αντληθεί
από τον επαγγελματικό τους χώρο ή να αποτελεί ερώτημα το οποίο θα απαντήσουν σχεδιάζοντας τη δική τους
έρευνα.
Το πρόγραμμα των μαθημάτων παρουσιάζεται στη συνέχεια, όπου Y δηλώνει “Υποχρεωτικό” και Ε “Επιλογής”:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1782/19.03.2024
ΜΑΘΗΜΑΤΑ Α’ ΕΞΑΜΗΝΟΥ
Υ/Ε
Πιστωτικές
μονάδες
Εισαγωγή στα Οικονομικά της Υγείας
Υ
7,5
Εισαγωγή στη Δημόσια Υγεία και την Προληπτική Ιατρική
Υ
7,5
Συστήματα Υγείας και Ασφαλιστικοί Οργανισμοί
Υ
7,5
Αρχές Επιδημιολογίας
Υ
7,5
Πιστωτικές μονάδες εξαμήνου
ΜΑΘΗΜΑΤΑ Β’ ΕΞΑΜΗΝΟΥ
Οικονομική Αξιολόγηση και Κλινικές Δοκιμές
Υ
7,5
Ηγεσία και Οργανωσιακή Συμπεριφορά στους Οργανισμούς Υγείας
Υ
7,5
Οργάνωση και Διοίκηση υπηρεσιών στην πρωτοβάθμια φροντίδα υγείας
Υ
7,5
Οικονομικά και Πολιτική του Φαρμάκου
Υ
7,5
Πιστωτικές μονάδες εξαμήνου
ΜΑΘΗΜΑΤΑ Γ’ ΕΞΑΜΗΝΟΥ
Α’ Μάθημα Επιλογής
Ε
Β’ Μάθημα Επιλογής
Ε
Γ’ Μάθημα Επιλογής
Ε
Μεταπτυχιακή Διπλωματική Εργασία
Μαθήματα Επιλογής
Διαχείριση Χρηματοοικονομικών Πόρων στην Υγεία
Στρατηγικό Μάνατζμεντ και Μάρκετινγκ Οργανισμών Υγείας
Διαχείριση Αποθεμάτων-Προμηθειών στην Υγεία
Οικονομική Ανάλυση της Αγοράς Εργασίας στις Υπηρεσίες Υγείας
Ποσοτικές Μέθοδοι
Πληροφοριακά Συστήματα και Αναλυτική Δεδομένων Υγείας
Πιστωτικές μονάδες εξαμήνου
Πρακτική Άσκηση
Σύνολο Πιστωτικών Μονάδων
Η τροποποίηση του προγράμματος σπουδών μπορεί να γίνει με απόφαση των αρμοδίων οργάνων (Συντονιστική
Επιτροπή, Συνέλευση και Σύγκλητος).
Το ακαδημαϊκό ημερολόγιο καθώς και το ωρολόγιο πρόγραμμα καταρτίζονται βάσει του ακαδημαϊκού ημερολογίου του Ιδρύματος με ευθύνη του Διευθυντή του Π.Μ.Σ.
Άρθρο 9
Διπλωματική εργασία
Στο τρίτο εξάμηνο του Προγράμματος προβλέπεται η
εκπόνηση της μεταπτυχιακής διπλωματικής εργασίας.
Ο φοιτητής καταθέτει ερευνητική πρόταση στο Διευθυντή του Π.Μ.Σ. στην οποία αναγράφεται ο προτεινόμε-
νος τίτλος της διπλωματικής εργασίας, το ερευνητικό
ερώτημα, η μεθοδολογία ανάλυσης και η συμβολή της
προτεινόμενης έρευνας στο εν λόγω επιστημονικό πεδίο. Ο Διευθυντής του Π.Μ.Σ. εισηγείται στη Συνέλευση
το θέμα της διπλωματικής εργασίας, τον επιβλέποντα
Καθηγητή και τα υπόλοιπα δύο μέλη της επιτροπής επίβλεψης της διπλωματικής εργασίας προς έγκριση. Η
εκπόνηση της διπλωματικής εργασίας πραγματοποιείται
σύμφωνα με τον κανονισμό εκπόνησης διπλωματικής
εργασίας του Π.Μ.Σ.
Άρθρο 10
Ανάθεση διδακτικού έργου
1. Το διδακτικό έργο του Προγράμματος Μεταπτυχιακών Σπουδών (Π.Μ.Σ.) ανατίθεται, με απόφασης της
Συνέλευσης κατόπιν εισήγησης της Σ.Ε., στις ακόλουθες
κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους.
β) Ομότιμους Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1782/19.03.2024
γ) Συνεργαζόμενους καθηγητές.
δ) Εντεταλμένους διδάσκοντες.
ε) Επισκέπτες καθηγητές ή επισκέπτες ερευνητές.
στ) Ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
ζ) Επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
2. Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης, κατόπιν εισή-
γησης της Συντονιστικής Επιτροπής του Π.Μ.Σ.
3. Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ. περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος. Ειδικώς οι διδάσκοντες που έχουν την ιδιότητα μέλους Δ.Ε.Π., δύνανται
να αμείβονται επιπρόσθετα για έργο που προσφέρουν
προς το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στο άρθρο 155
του ν. 4957/2022. Το τελευταίο εδάφιο εφαρμόζεται αναλογικά και για τα μέλη Ε.Ε.Π., Ε.ΔΙ.Π. και Ε.Τ.ΕΠ., εφόσον εκ-
πληρώνουν τις ελάχιστες εκ του νόμου υποχρεώσεις τους.
4. Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.
5. Δικαίωμα επίβλεψης διπλωματικών εργασιών έχουν
οι διδάσκοντες στο Π.Μ.Σ. σύμφωνα με το παρόν άρθρο υπό την προϋπόθεση ότι είναι κάτοχοι διδακτορικού
διπλώματος.
Τα μέλη της τριμελούς επιτροπής επίβλεψης της διπλωματικής εργασίας πρέπει να έχουν την ίδια ή συναφή
επιστημονική ειδικότητα με το γνωστικό αντικείμενο του
προγράμματος. Με απόφαση της Συνέλευσης κατόπιν
εισήγησης της Σ.Ε. του Π.Μ.Σ. δύναται να ανατίθεται η
επίβλεψη διπλωματικών εργασιών και σε μέλη Δ.Ε.Π.,
Ε.Ε.Π. και Ε.ΔΙ.Π. του Τμήματος, που δεν έχουν αναλάβει
διδακτικό έργο στο Π.Μ.Σ.
Άρθρο 11
Υποδομή του Π.Μ.Σ.
1. Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Ιδρύματος.
2. Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία του Τμήματος.
Άρθρο 12
Πρακτική άσκηση
Κατά τη διάρκεια της φοίτησής τους στο πρόγραμμα,
παρέχεται στους μεταπτυχιακούς σπουδαστές η δυνατότητα πρακτικής άσκησης η οποία πραγματοποιείται σύμ-
φωνα με τον κανονισμό πρακτικής άσκησης του Π.Μ.Σ.
Άρθρο 13
Κινητικότητα
Η μετακίνηση των μεταπτυχιακών φοιτητών στο πλαίσιο του προγράμματος Erasmus για σπουδές ή πρακτική
άσκηση πραγματοποιείται σύμφωνα με τις αποφάσεις
των αρμόδιων οργάνων του Τμήματος και του Ιδρύματος.
Άρθρο 14
Ακαδημαϊκός Σύμβουλος
Για κάθε μεταπτυχιακό φοιτητή ορίζεται ως ακαδημαϊκός σύμβουλος ένα μέλος ΔΕΠ ύστερα από πρόταση
του Διευθυντή, ακολουθούμενη από απόφαση της Συνέλευσης του Τμήματος και σύμφωνα με τον κανονισμό
ακαδημαϊκού συμβούλου των Π.Μ.Σ. του Τμήματος.
Άρθρο 15
Διάρκεια Σπουδών
Η χρονική διάρκεια σπουδών για την απονομή του
Διπλώματος Μεταπτυχιακών Σπουδών (Δ.Μ.Σ.) ορίζεται
σε τρία (3) ακαδημαϊκά εξάμηνα πλήρους φοίτησης στα
οποία περιλαμβάνεται και ο χρόνος εκπόνησης διπλωματικής εργασίας.
Ο ανώτατος επιτρεπόμενος χρόνος ολοκλήρωσης των
σπουδών ορίζεται σε πέντε (5) ακαδημαϊκά εξάμηνα.
Εξαίρεση για την παράταση του ανώτατου αυτού χρονικού ορίου μπορεί να εγκριθεί από τη Συνέλευση μόνο
για σοβαρούς λόγους.
Σε εξαιρετικές περιπτώσεις μπορεί να δοθεί αναστολή
φοίτησης διάρκειας έως δύο (2) εξαμήνων με απόφαση
της Συνέλευσης του Τμήματος με την αντίστοιχη παράταση της διάρκειας φοίτησης. Η συνέχιση της φοίτησης
πραγματοποιείται με βάση το πρόγραμμα σπουδών
όπως αυτό ισχύει κατά το χρόνο επανέναρξης των
σπουδών και όχι κατά το χρόνο της αρχικής εγγραφής.
Η Συνέλευση του Τμήματος δύναται, με ειδικά αιτιολογημένη απόφασή της, να διευθετήσει οποιοδήποτε ζήτημα
ανακύψει από την αναστολή φοίτησης.
Άρθρο 16
Αξιολόγηση της επίδοσης των σπουδαστών
1. Για την απόκτηση του Δ.Μ.Σ. κάθε μεταπτυχιακός
φοιτητής οφείλει να παρακολουθήσει και να εξεταστεί
επιτυχώς στο σύνολο των μαθημάτων του Π.Μ.Σ. και να
εκπονήσει μεταπτυχιακή διπλωματική εργασία, συγκεντρώνοντας ενενήντα (90) πιστωτικές μονάδες.
2. Ο βαθμός του Δ.Μ.Σ. καθορίζεται από τους βαθμούς των μαθημάτων του προγράμματος και το βαθμό
της μεταπτυχιακής διπλωματικής εργασίας σύμφωνα με
απόφαση της Συνέλευσης του Τμήματος. Ο βαθμός του
Δ.Μ.Σ. με ευθύνη της Γραμματείας, καταχωρείται στον
ατομικό φάκελο του φοιτητή.
3. Η τελική αξιολόγηση του φοιτητή σε κάθε μάθημα
του Π.Μ.Σ. πραγματοποιείται μετά την ολοκλήρωση της
διδασκαλίας του μαθήματος. Η μέθοδος αξιολόγησης
στο εκάστοτε μάθημα του Π.Μ.Σ. καθορίζεται από τον
διδάσκοντα, ο οποίος μπορεί να οργανώσει κατά την
κρίση του γραπτές ή/και προφορικές εξετάσεις ή/και να
στηριχθεί σε εργασίες ή εργαστηριακές ασκήσεις. Εάν
ο μεταπτυχιακός φοιτητής αποτύχει ή δεν προσέλθει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1782/19.03.2024
στην εξέταση μαθήματος ή μαθημάτων, για οποιοδήποτε λόγο, παρέχεται η δυνατότητα συμμετοχής του σε
επαναληπτική εξέταση τον Σεπτέμβριο. Εάν αποτύχει
στην επαναληπτική εξέταση, δίνεται η δυνατότητα να
εξεταστεί την επόμενη ακαδημαϊκή χρονιά (συμπεριλαμβανομένης και της εξεταστικής του Σεπτεμβρίου).
Η βαθμολογία σε κάθε μάθημα ορίζεται στην κλίμακα
0-10, με βαθμολογία από 0 έως και 4,99 να ορίζεται ως
αποτυχία και από 5 έως και 10 ως επιτυχία. Η βαθμολογία των μαθημάτων κατατίθεται στη Γραμματεία του
Π.Μ.Σ. εντός 30 ημερών από την ημερομηνία εξέτασης
του μαθήματος.
Τα γραπτά των εξετάσεων φυλάσσονται υποχρεωτικά
και με επιμέλεια του διδάσκοντος για ένα (1) έτος. Μετά
την πάροδο του χρόνου αυτού τα γραπτά παύουν να
έχουν ισχύ και καταστρέφονται, εκτός αν εκκρεμεί σχετική ποινική, πειθαρχική ή οποιαδήποτε άλλη διοικητική
διαδικασία.
4. Για την αξιολόγηση της διπλωματικής εργασίας ο
φοιτητής οφείλει να την υποστηρίξει ενώπιον της τριμελούς επιτροπής επίβλεψης, η οποία στη συνέχεια
συντάσσει και υπογράφει το πρακτικό παρουσίασης
της διπλωματικής εργασίας. Κατά την υποστήριξη της
διπλωματικής εργασίας απαιτείται η παρουσία τουλάχιστον δύο μελών της τριμελούς επιτροπής επίβλεψης.
Η υποστήριξη της διπλωματικής εργασίας δύναται να
πραγματοποιηθεί και μέσω τηλεδιάσκεψης.
Η Τριμελής Επιτροπή Επίβλεψης της διπλωματικής
μπορεί να ζητήσει διορθώσεις, στις οποίες ο φοιτητής
οφείλει να ανταποκριθεί εντός χρονικού διαστήματος 20
ημερών και η επιτροπή καταθέτει τον τελικό βαθμό στη
Γραμματεία χωρίς περαιτέρω υποστήριξη. Σε περίπτωση
που η επιτροπή κρίνει ότι πρέπει να γίνουν μείζονος σημασίας διορθώσεις ή θεωρήσει τη διπλωματική εργασία
ανεπιτυχή, τότε ορίζεται επανεξέταση της διορθωμένης
εργασίας. Στην περίπτωση που ο φοιτητής δεν ανταποκριθεί επιτυχώς, διαγράφεται μετά από αιτιολογημένη
εισήγηση της τριμελούς επιτροπής και απόφαση της
Συνέλευσης.
Η υποστήριξη της διπλωματικής εργασίας δύναται να
πραγματοποιηθεί εντός των μηνών του Οκτωβρίου, του
Μαρτίου και του Ιουλίου κάθε έτους.
5. Περιπτώσεις παραπτωμάτων όπως αντιγραφή στις
εξετάσεις ή στην εκπόνηση εργασιών (λογοκλοπή),
ανάρμοστη συμπεριφορά κ.λπ., συνεπάγονται διαγραφή
από το Πρόγραμμα μετά από απόφαση της Συνέλευσης.
Άρθρο 17
Υποχρεώσεις και δικαιώματα
μεταπτυχιακών φοιτητών
1. Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτητές
του Α’ κύκλου σπουδών, πλην του δικαιώματος παροχής
δωρεάν διδακτικών συγγραμμάτων. Το Ίδρυμα μεριμνά
για τη διασφάλιση ισότιμης πρόσβασης στους χώρους
του ιδρύματος στους φοιτητές με αναπηρία ή με ειδικές
εκπαιδευτικές ανάγκες καθώς και την προσβασιμότητα
των υποδομών, των υπηρεσιών, φυσικών και ψηφιακών,
του εξοπλισμού και του εκπαιδευτικού υλικού.
2. Οι μεταπτυχιακοί φοιτητές υποχρεούνται:
- Να παρακολουθούν το σύνολο των διαλέξεων/εργαστηρίων του κάθε μαθήματος του ισχύοντος προγράμ-
ματος σπουδών και να προσέρχονται εγκαίρως στις ώρες
των διαλέξεων. Απουσίες από τις διαλέξεις των μαθημάτων για σοβαρούς προσωπικούς/επαγγελματικούς
λόγους ή λόγους υγείας μπορούν να αιτιολογούνται εφόσον ο φοιτητής γνωστοποιήσει το λόγο της απουσίας
του στον διδάσκοντα του μαθήματος. Για κάθε μάθημα
τηρείται παρουσιολόγιο από τον διδάσκοντα.
- Να εφοδιάζονται εγκαίρως με τα απαραίτητα συγγράμματα, δημοσιευμένα επιστημονικά άρθρα, κ.λπ.,
που καλύπτουν τη διδακτέα ύλη.
- Να υποβάλλουν, μέσα στις προβλεπόμενες προθεσμίες, τις εργασίες που τους έχουν ανατεθεί για το κάθε
μάθημα.
- Να προσέρχονται στις προβλεπόμενες εξετάσεις του
κάθε μαθήματος με το Δελτίο Ακαδημαϊκής Ταυτότητας.
Σε περίπτωση αδυναμίας κάποιου φοιτητή να προσέλθει
στις προβλεπόμενες εξετάσεις, αυτός υποχρεούται να
καταθέσει εγκαίρως γραπτή αίτηση για τη μη συμμετοχή του στις εξετάσεις, συνοδευόμενη από επίσημα
δικαιολογητικά (π.χ. πιστοποίηση ασθένειας με ιατρική
βεβαίωση). Ο Διευθυντής του Π.Μ.Σ. αποφασίζει για τη
δυνατότητα να εξεταστεί ο φοιτητής σε διαφορετική
ημερομηνία, η οποία καθορίζεται εντός εύλογου χρονικού διαστήματος σε συνεννόηση με τον διδάσκοντα
του μαθήματος.
- Να τηρούν τις προβλεπόμενες και οριζόμενες ημερομηνίες ως προς την υποβολή δηλώσεων, καταβολή
διδάκτρων, κ.λπ.
3. Η Συνέλευση του Τμήματος, κατόπιν εισήγησης της
Σ.Ε., έχει τη δυνατότητα να αναγνωρίσει στους μεταπτυχιακούς φοιτητές μαθήματα από προηγούμενες ολοκλη-
ρωμένες μεταπτυχιακές σπουδές ομοταγών ιδρυμάτων.
4. Οι μεταπτυχιακοί φοιτητές καλούνται να παρακολουθούν σειρές διαλέξεων και επιπρόσθετων μα-
θημάτων με εργαστήρια πληροφορικής με χρήση
συγκεκριμένου λογισμικού, ερευνητικά σεμινάρια,
συνέδρια/ημερίδες με γνωστικό αντικείμενο συναφές
με αυτό του Π.Μ.Σ., ή άλλες επιστημονικές εκδηλώσεις
του Π.Μ.Σ.
5. Οι μεταπτυχιακοί φοιτητές συμμετέχουν στα μαθήματα Πληροφοριακής Παιδείας που διεξάγει η βι-
βλιοθήκη του ιδρύματος που αφορούν: στρατηγικές
αναζήτησης πληροφοριακών πηγών και αξιολόγηση
των αποτελεσμάτων (εγκυρότητα, επικαιρότητα, σχετικότητα), σύνταξη βιβλιογραφίας και πρότυπα βιβλι-
ογραφικών αναφορών, δεοντολογία της πληροφορίας
(αποφυγή λογοκλοπής) και την απόθεση των Διπλωματικών εργασιών στο Ιδρυματικό Αποθετήριο.
6. Για τη φοίτησή τους στο Π.Μ.Σ. οι μεταπτυχιακοί
φοιτητές καταβάλουν τέλη φοίτησης που ανέρχονται
στο ποσό των 6.000 €. Ο φοιτητής εγγράφεται σε κάθε
εξάμηνο σπουδών αφού έχει καταβάλει τα προβλεπόμενα τέλη φοίτησης.
7. Η Συνέλευση του Τμήματος, κατόπιν εισήγησης της
Σ.Ε., δύναται να αποφασίσει τη διαγραφή μεταπτυχιακού
φοιτητή:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1782/19.03.2024
- Αυτοδίκαια κατόπιν αιτήσεώς του.
- Εάν ο φοιτητής δεν έχει εξεταστεί επιτυχώς στο
σύνολο των μαθημάτων του Π.Μ.Σ. ή/και δεν έχει ολοκληρώσει επιτυχώς την εκπόνηση της μεταπτυχιακής
διπλωματικής εργασίας.
- Εάν έχει υπερβεί τη μέγιστη χρονική διάρκεια φοίτησης στο Π.Μ.Σ., όπως αυτή ορίζεται στον ισχύοντα
Κανονισμό.
- Εάν υποπέσει σε παράπτωμα όπως αντιγραφή στις
εξετάσεις ή παραβίαση των κείμενων διατάξεων περί
πνευματικής ιδιοκτησίας (ν. 2121/9193) κατά τη συγγραφή των προβλεπόμενων εργασιών.
- Εάν δεν έχει καταβάλει το προβλεπόμενο τέλος φοίτησης.
- Εάν έχει παραβιάσει τις κείμενες διατάξεις τις σχετικές
με την αντιμετώπιση πειθαρχικών παραπτωμάτων όπως
αυτές ορίζονται από τα αρμόδια πειθαρχικά Όργανα.
8. Κάθε υποψήφιος, πριν την εγγραφή του στο πρόγραμμα, οφείλει να λαμβάνει γνώση του ισχύοντος Κα-
νονισμού και να δηλώνει εγγράφως ότι αποδέχεται τους
κανόνες λειτουργίας του Π.Μ.Σ.
Άρθρο 18
Δίπλωμα Μεταπτυχιακών Σπουδών
1. Το Δίπλωμα Μεταπτυχιακών Σπουδών (Δ.Μ.Σ) είναι
δημόσιο έγγραφο. Ο τύπος του ορίζεται με απόφαση
της Συγκλήτου. Το Δ.Μ.Σ. συντάσσεται στην ελληνική
γλώσσα.
2. Το Π.Μ.Σ. οδηγεί σε τίτλο σπουδών επιπέδου 7 σύμφωνα με το Ευρωπαϊκό Πλαίσιο Προσόντων (EQF) και το
Εθνικό Πλαίσιο Προσόντων (ΕΠΠ).
3. Το Δ.Μ.Σ. που απονέμει το Π.Μ.Σ. υπογράφεται από
τον Πρύτανη, τον Πρόεδρο του Τμήματος και τον Γραμματέα του Τμήματος.
4. Ο βαθμός του Διπλώματος χαρακτηρίζεται ως εξής:
από 5 έως 6,49 «ΚΑΛΩΣ», από 6,50 έως 8,49 «ΛΙΑΝ ΚΑΛΩΣ» και από 8,50 έως 10 «ΑΡΙΣΤΑ».
5. Το βιβλίο διπλωματούχων μεταπτυχιακών φοιτητών υπογράφεται από τον Γραμματέα του Τμήματος, τον
Πρόεδρο του Τμήματος και τον Πρύτανη του Πανεπιστημίου.
6. Στο Δ.Μ.Σ. επισυνάπτεται Παράρτημα Διπλώματος
στην ελληνική και την αγγλική γλώσσα σύμφωνα με τις
διατάξεις του άρθρου 15 του ν. 3374/2005 (Α’ 189) και
της υπό στοιχεία Φ5/89656/Β3/13-8-2007 (Β’ 466) υπουργικής απόφασης.
Άρθρο 19
Ορκωμοσία
1. Φοιτητής που ολοκληρώνει επιτυχώς τις μεταπτυχιακές σπουδές του, ορκίζεται σε τελετή ορκωμοσίας,
ενώπιον του Πρύτανη ή του Αντιπρύτανη ως εκπροσώπου του Πρύτανη, του Κοσμήτορα της Σχολής, του
Προέδρου του Τμήματος και του Διευθυντή του Π.Μ.Σ. Η
ορκωμοσία δεν αποτελεί συστατικό τύπο της επιτυχούς
περάτωσης των σπουδών, είναι όμως αναγκαία προϋπόθεση για τη χορήγηση του μεταπτυχιακού διπλώματος.
2. Για λόγους ανωτέρας βίας και με αίτησή του προς
τη Γραμματεία του Τμήματος του ο απόφοιτος μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Πριν από
την ορκωμοσία ή την απαλλαγή τους από αυτή, μπορεί
να δίδεται στους αποφοίτους σχετικό πιστοποιητικό για
την επιτυχή περάτωση των σπουδών τους.
3. Το κείμενο του όρκου για τους απόφοιτους που αποκτούν το Δ.Μ.Σ. ορίζεται με απόφαση της Συγκλήτου.
Στους απόφοιτους που δεν επιθυμούν να δώσουν όρκο
θρησκευτικού τύπου επιτρέπεται απλή επίκληση της τιμής και συνείδησής τους.
Άρθρο 20
Αξιολόγηση του Π.Μ.Σ.
Η εσωτερική αξιολόγηση του Π.Μ.Σ. πραγματοποιείται από τους μεταπτυχιακούς φοιτητές για κάθε μάθημα
και διδάσκοντα μετά την ολοκλήρωση του αντίστοιχου
μαθήματος κάθε εξαμήνου σπουδών. Η πιστοποίηση
του Π.Μ.Σ. πραγματοποιείται από την Εθνική Αρχή Ανώτατης Εκπαίδευσης (ΕΘ.Α.Α.Ε.) σύμφωνα με την κείμενη
νομοθεσία. Στο πλαίσιο αυτό πραγματοποιείται συνολική αποτίμηση του έργου που έχει επιτελεστεί από το
Π.Μ.Σ., ο βαθμός εκπλήρωσης των στόχων που είχαν
τεθεί κατά την ίδρυσή του, η βιωσιμότητά του, ο βαθμός
απορρόφησης/ανέλιξης των αποφοίτων του στην αγορά
εργασίας, η συμβολή του στην έρευνα και η συνεισφορά
του στην επιστημονική γνώση, η εσωτερική αξιολόγησή
του από τους μεταπτυχιακούς φοιτητές, η σκοπιμότητα
παράτασης της λειτουργίας του, καθώς και λοιπά στοιχεία σχετικά με την ποιότητα του έργου που παράγει και
τη συμβολή του στην εθνική στρατηγική για την ανώτατη
εκπαίδευση. Για τη συνέχιση της λειτουργίας του Π.Μ.Σ.
απαιτείται η περιοδική πιστοποίησή του ανά πέντε (5)
έτη στο πλαίσιο της περιοδικής αξιολόγησης/πιστοποίησης του Π.Μ.Σ.
Άρθρο 21
Μεταβατικές διατάξεις
Όσα θέματα δεν ρυθμίζονται στον παρόντα Κανονισμό, ρυθμίζονται με αποφάσεις των αρμοδίων οργάνων
σύμφωνα με την ισχύουσα νομοθεσία.
Ο παρών κανονισμός ισχύει για τους εισακτέους από
το ακαδημαϊκό έτος 2023-2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 5 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1782/19.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201782.pdf | Tokens: 44325]